પ્રાપ્ત માહિતી પ્રમાણે અા અંગેની વિગત એવી છે કે ગાંધીનગરના નભોઈ ગામ પાસેથી પસાર થતી નર્મદા કેનાલ પાસેથી મોડી સાંજે એક સ્કૂટર અને બે જોડી ચંપલ મળી અાવ્યાં હતાં. કોઈ બે વ્યક્તિએ નર્મદા કેનાલમાં પડતુ મૂકી અાત્મહત્યા કરી હોવાની શંકાના અાધારે પોલીસે ફાયર બ્રિગેડની મદદથી સઘન શોધખોળ શરૂ કરતાં જમિયતપુરા કેનાલમાંથી બે યુવાનોના મૃતદેહ મળી અાવ્યા હતા. સ્કૂટર મહેસાણા પાસિંગનું હોય પોલીસે સઘન તપાસ કરતાં અા બંને મૃતકો વિજાપુર તાલુકાના ઉદેલપુર ગામના રહીશ અાશિત બાબુભાઈ પરમાર અને નીરવ દિવ્યેશભાઈ ઉદેલ હોવાનું જાણવા મળ્યું હતું.